### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Dan PD Glas IstreKorita (1010 m) - Veliki Planik (1272 m)** |
| nedjelja, 02.06.2019. |
| **Polazak:** parkiralište Delta u 8 sati | **Povratak:** u popodnevnim satima |
| **Prijevoz:** osobna vozila | **Cijena:** 40 kn |
| Opis: Krećemo osobnim automobilima sa Delte u 8 sati. Preko Lupoglava vozimo se do sela Brgudac (747 m)  te na kraju  sela pored uređenog izvora ostavljamo aute gdje možemo i napuniti bočice izvorskom vodom i krenuti na uspon prema Koritima (1010 m) do kojih nam treba oko 45 min. hoda.
Korita su smještena na livadi 1010 m/nm, pod liticom Brajkove stijene na 1091 m i sastoje se od deset masivnih drvenih korita u čijem je podnožju poveća lokva bogata biljnim i životinjskim životom. Nekad su korita služila za napajanje stoke, a na poučnoj ploči piše i da su nekad žene nosile pitku vodu čak u Brgudac.

Produžit ćemo do pl. kuće "Korita" gdje  PD Glas Istre slavi dan svoga društva i organizira prigodni program za svoje polaznike planinarske škole, te ćemo tamo napraviti kraću stanku u društvu planinara PD Glas Istre. Od kuće nastavljamo lakšom varijantom prema Velikom Planiku.
Veliki Planik (1272 m) najviši je vrh Ćićarije. Vrh je s istočne strane travnat i kamenit, a s drugih je strana šumovit. Vidik s vrha orijentiran je na Učku, Hrvatsko primorje i Gorski kotar. S Planiika vraćamo se do pl. kuće Korita gdje ćemo napraviti duži odmor za ručak, okrepu i druženje sa planinarima Glasa Istre. Vraćamo se istom stazom do Brgudca.

 Napomena:PD Glas Istre će u sklopu proslave svog dana u pl. kući ''Koritima'' pripremati topli obrok (vjerovatno maneštra), ukoliko želite ručati u domu molim planinare da to napomenu prilikom prijave najkasnije do četvrtka 30.5. 2019. kako bi mogli najaviti osoblju. |
| **Težina staze:** lagana staza (oko 5 sati hoda) |
| **Oprema:** Standardna planinarska oprema, ovisno o vremenskim prilikama (zaštita od sunca) |
| **Vodič(i):** Iva Reisz |
| **Prijave i informacije:** u tajništvu Društva do31.05.2019. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.